Document ID: 31997R2469

Komisijas Regula (EK) Nr. 2469/97
(1997. gada 11. septembris),
kas groza Regulu (EEK) Nr. 1964/82, kas nosaka īpašu eksporta kompensāciju piešķiršanas nosacījumus noteiktiem atkaulotas liellopu gaļas izcirtņiem, Regulu (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām, un Regulu (EK) Nr. 1445/95 par pieteikšanās noteikumiem importa un eksporta licenču saņemšanai liellopu gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par kopējo liellopu gaļas tirgus organizāciju [1], kas pēdējo reizi grozīta ar Regulu (EK) Nr. 2321/97 [2], īpaši 13. panta 12. punktu,
tā kā Komisijas Regula (EEK) Nr. 1964/82 [3], kas pēdējo reizi grozīta ar Regulu (EEK) Nr. 3169/87 [4], nosaka nosacījumus īpašu eksporta kompensāciju piešķiršanai noteiktiem atkaulotiem izcirtņiem no buļļu pakaļējām liemeņa ceturtdaļām;
tā kā pēc Daudzpusējo tirdzniecības sarunu Urugvajas raundā noslēgtā Lauksaimniecības nolīguma ir jāievieš pasākumi, lai labāk noteiktu liellopu gaļas produktus, kuru eksportam uz trešajām valstīm ir jādod priekšroka; tā kā, ieviešot īpašas kompensācijas noteiktiem atkaulotiem izcirtņiem no buļļu priekšējām ceturtdaļām, tiks sasniegts šis mērķis; tā kā Regulā (EEK) Nr. 1964/82 noteiktie pasākumi ir jāattiecina arī uz šiem produktiem;
tā kā minimālais liesuma saturs attiecas uz visu izcirtņu caurmēru; tā kā minimālais saturs šajā nolūkā ir jānosaka 55 % apmērā;
tā kā pieredze rāda, ka ir nepieciešami noteikti tehniski grozījumi, tostarp maksimālais ribu skaits liemeņa pakaļējā ceturtdaļā ir jāsamazina no deviņām līdz astoņām, un visiem uzņēmējiem ir jāļauj Kopienā tirgot fileju no šīm ceturtdaļām;
tā kā dalībvalstis vairs nepiešķir 7. panta 1. punktā noteiktos izņēmumus; tā kā tie tādēļ ir jāsvītro;
tā kā kopš Daudzpusējo tirdzniecības sarunu Urugvajas raundā noslēgtā Lauksaimniecības nolīguma ieviešanas Komisija var ar eksporta licenču palīdzību kontrolēt daudzumus, par kuriem tiek piešķirta īpašā kompensācija; tā kā 9. pantā minētos dalībvalstu ziņojumus var tādēļ atcelt;
tā kā Komisijas Regula (EEK) Nr. 798/80 [5], kas pēdējo reizi grozīta ar Regulu (EEK) Nr. 471/87 [6], un Regula (EEK) Nr. 2730/79 [7], kas pēdējo reizi grozīta ar Regulu (EEK) Nr. 1180/97 [8], ir atceltas ar Komisijas 1987. gada 27. novembra Regulu (EEK) Nr. 3665/87, kas nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem [9], kas pēdējo reizi grozīta ar Regulu (EK) Nr. 815/97 [10]; tā kā ar šo regulu ir jāprecizē norādes;
tā kā īpašo kompensāciju ieviešana atkaulotiem izcirtņiem no pieaugušu buļļu liemeņu priekšējām ceturtdaļām ir saistīta ar grozījumiem kompensācijas nomenklatūrā un liellopu gaļas kategorijās, kas ir tiesīgas saņemt kompensāciju, tā kā tādēļ ir jāaizstāj Komisijas Regulas (EEK) Nr. 3846/87 [11], kas pēdējo reizi grozīta ar Regulu (EK) Nr. 2333/97 [12], pielikuma 5. sektors un Komisijas Regulas (EK) Nr. 1445/95 [13], kas pēdējo reizi grozīta ar Regulu (EK) Nr. 2284/97 [14], III pielikums;
tā kā šajā regulā noteiktie pasākumi saskan ar Liellopu gaļas vadības komitejas viedokli,
IR PIEŅĒMUSI ŠO REGULU.
1. pants
Regula (EEK) Nr. 1964/82 tiek grozīta šādi:
1. pants tiek aizstāts ar šādu:
"1. pants
Atsevišķi iesaiņoti bezkaulu izcirtņi no svaigām vai dzesinātām buļļu liemeņa priekšējām un pakaļējām ceturtdaļām ar vidējo liesuma saturu 55 % vai vairāk saskaņā ar šajā regulā izklāstītajiem noteikumiem saņem īpašās eksporta kompensācijas.
Šajā regulā:
- "priekšējās ceturtdaļas" nozīmē nesadalītas priekšējās liemeņa ceturtdaļas, kā noteikts Kombinētās nomenklatūras 2. nodaļas papildu piezīmēs 1.A d) un e), taisns vai Pistola griezums,
- "pakaļējās ceturtdaļas" nozīmē nesadalītas vai sadalītas pakaļējās liemeņa ceturtdaļas, kā noteikts Kombinētās nomenklatūras 2. nodaļas papildu piezīmēs 1.A f) un g), ar ne vairāk kā astoņām ribām vai astoņiem ribu pāriem, taisns vai Pistola griezums."
2. panta 1. punktu aizstāj ar šādu:
"1. Uzņēmējs dalībvalstu norādītajām kompetentajām iestādēm iesniedz deklarāciju par savu nodomu atkaulot priekšējās vai pakaļējās ceturtdaļas, kā noteikts 1. pantā saskaņā ar šās regulas noteikumiem, un saskaņā ar 6. pantu eksportēt visus iegūtos atkaulotos izcirtņus, katru izcirtni iesaiņojot atsevišķi. Visu atkauloto izcirtņu vidējam liesuma saturam ir jābūt 55 % vai vairāk."
3) 2. panta 3. punktā, 3. pantā un 4. panta 2. punktā vārdus "pakaļējās ceturtdaļas" aizstāj ar "ceturtdaļas".
4. panta 1. punktu aizstāj ar šādu:
"1. Pēc atkaulošanas uzņēmējs iesniedz kompetentajai iestādei vizēšanai vienu vai vairākus "atkaulotas gaļas sertifikātus", kuru paraugi ir doti I un II pielikumā un kuru 7. ailē jāieraksta 2. panta 2. punktā minētā sertifikāta numurs."
5. pantu aizstāj ar šādu:
"5. pants
1. Muitas formalitātes Regulas (EEK) Nr. 3665/87 [15] 34. pantā minēto piegāžu vai Regulas (EEK) Nr. 565/80 5. pantā minēto produktu eksportam Kopienā izpilda dalībvalstī, kurā ir pieņemta 2. pantā minētā deklarācija.
2. Muitas iestādes ieraksta "atkaulotas gaļas sertifikāta" 11. ailē Regulas (EEK) Nr. 3665/87 3. panta 5. punktā minēto deklarāciju atsauces numurus un datumus.
Ja ir jāpiemēro Regulas (EEK) Nr. 565/80 5. panta normas, muitas iestādes ieraksta Regulas (EEK) Nr. 3665/87 25. panta 1. punktā minēto maksājuma deklarāciju atsauces numurus un datumus.
Vajadzības gadījumā muitas iestādes šos datus ieraksta sertifikāta otrā pusē un apstiprina.
3. Pēc muitas formalitāšu pabeigšanas par visu kopējo atkaulošanā iegūto izcirtņu daudzumu, kas minēts "atkaulotas gaļas sertifikātā", sertifikāts administratīvā kārtā nosūtāms aģentūrai, kas atbild par eksporta kompensāciju izmaksu."
6) Svītro 1. piezīmi.
7) pantu aizstāj ar šādu:
"6. pants
1. Neierobežojot Regulas (EEK) Nr. 3665/87 piemērošanu un saskaņā ar 2. punktu īpašo kompensāciju piešķir ar nosacījumu, izņemot force majeure gadījumos, ka tiek eksportēti visi atkaulošanā iegūtie izcirtņi, uz kuriem attiecas augstākminētā uzraudzība.
2. Tomēr uzņēmējs Kopienā drīkst tirgot fileju ar ķēdes muskuli, kauliem, lielajām cīpslām, skrimšļiem, tauku gabaliem un citiem atgriezumiem, kas palikuši pēc atkaulošanas, vai bez tiem. Ja uzņēmējs vēlas tirgot fileju Kopienā, viņam tas ir jānorāda 2. panta 1. punktā minētajā deklarācijā. Bez tam "atkaulotas gaļas sertifikāta (pakaļējās ceturtdaļas)" 4. ailē ir jāieraksta vārdi "BEZ FILEJAS"."
8) panta 1. punktu un 7. panta 2. punkta pirmo ievilkumu svītro. 7. panta 2. punkts kļūst par 7. panta 1. punktu.
9) pantam pievieno šādu trešo daļu:
"Aizliegta priekšējo ceturtdaļu un pakaļējo ceturtdaļu atkaulošana vienlaicīgi vienā un tajā pašā atkaulošanas telpā."
10) pantu svītro.
11. Pielikumu aizstāj ar šīs regulas I un II pielikumu.
2. pants
Regulas (EEK) Nr. 3846/87 5. sektoru aizstāj ar šīs regulas III pielikumu.
3. pants
Regulas (EEK) Nr. 1445/95 III pielikumu aizstāj ar šīs regulas IV pielikumu.
4. pants
Šī regula stājas spēkā 1998. gada 19. janvārī.
Tā attiecas uz darījumiem, par kuriem ir pieņemta 3. panta 1. punktā vai Regulas (EEK) Nr. 3665/87 25. panta 1. punktā minētā deklarācija kopā ar eksporta licenci, kas ir izdota pēc šīs regulas stāšanās spēkā.
Šī regula uzliek saistības kopumā un tieši piemērojama visās dalībvalstīs.
Briselē, 1997. gada 11. decembrī

Labels: 3
17
6